Official Journal L 099 , 03/04/2004 P. 0012 - 0027



Protokoll li jiddefinixxi għall-perjodu taż-żmien mill-1 ta' Jannar 2004 sal-31 ta' Diċembru 2008, l-opportunutajiet ta' sajd u l-kontribuzzjoni finanzjarja pprovdut bil-Ftehim bejn il-Komunità Ekonomika Ewropea u l-Gvern tar-Repubblika tal-Guinea dwar is-sajd 'il barra mill-kosta tal-Guinea Artikolu 1 Għall-perjodu ta' ħames snin mill-1 ta' Jannar 2004, l-opportunitajiet tas-sajd mogħtija permezz ta' l-Artikolu 2 tal-Ftehim għandhom ikunu kif ġej: 1. dgħajjes tat-tkarkir għall-ħut tal-pinna u ċefalopodi - 2500 tunnellata grossa irreġistrata (GRT), kull xahar, bħala medja annwali, fil-2004, - 3000 tunnellata grossa irreġistrata (GRT), kull xahar, bħala medja annwali, fil-2005, - 3500 tunnellata grossa irreġistrata (GRT), kull xahar, bħala medja annwali, fil-2006, - 3500 tunnellata grossa irreġistrata (GRT), kull xahar, bħala medja annwali, fil-2007, - 3500 tunnellata grossa irreġistrata (GRT), kull xahar, bħala medja annwali, fil-2008. Opportunitajiet addizzjonali tas-sajd, applikabbli mill-2005 dwar id-dgħajjes bit-tkarkir tal-ħut tal-pinna u ċ-ċefalopodi, huma suġġetti għal dawn il-kondizzjonijiet li ġejjin: - disponibbiltà ta' l-evidenza xjentifika fl-istat b'saħħtu tal-ħażniet, - tnaqqis ekwivalenti fil-kwota ta' liċenzi maħruġa 'l barra mill-iskop tal-ftehim, - rata sodisfaċenti ta' l-użu ta' l-opportunitajiet tas-sajd; 2. dgħajjes tat-tkarkir għall-gambli: 1500 tunnellata grossa irreġistrata (GRT), kull xahar, bħala medja annwali; 3. dgħajjes li jistadu bit-tartarun għat-tonn u jiffriżawh ("freezer tuna seiners"): 34 dgħajsa; 4. dgħajjes tas-sajd għat-ton bil-qasba u x-xlief: 14 id-dgħajsa; 5. dgħajjes tas-sajd bil-konz tal-wiċċ ("surface longliners"): 9 dgħajjes. Il-Kumitat Konġunt li hemm provvediment dwaru fl-Artikolu 10 tal-Ftehim għandu janalizza s-sitwazzjoni u, meta xieraq u meta l-istat tar-riżorsi jippermetti, għandu jiddeċiedi li jagħti opportunitajiet addizzjonali tas-sajd, jintroduċi kategoriji ġodda ta' ħut u jistabbilixxi l-kondizzjonijiet tekniċi u finanzjarji li permezz tagħhom jkun jista' jsir is-sajd għalihom mid-dgħajjes tal-Komunità. Artikolu 2 1. Il-kontribuzzjoni finanzjarja referuta fl-Artikolu 8 tal-Ftehim, fir-rigward ta' l-opportunitajiet tas-sajd li hemm provvediment dwarhom fl-Artikolu 1, għandha tkun kif ġej: Għall-2004, EUR 3400000 (li tikkonsisti minn EUR 2000000 f'kumpens finanzjarju u EUR 1400000 għall-miżuri referuti fl-Artikolu 3 ta' dan il-Protokoll); Għall-2005, EUR 3825000 (li tikkonsisti minn EUR 2200000 f'kumpens finanzjarju u EUR 1625000 għall-miżuri referuti fl-Artikolu 3 ta' dan il-Protokoll); Għall-2006, EUR 4250000 (li tikkonsisti minn EUR 2300000 f'kumpens finanzjarju u EUR 1950000 għall-miżuri referuti fl-Artikolu 3 ta' dan il-Protokoll); Għall-200t, EUR 4250000 (li tikkonsisti minn EUR 2300000 f'kumpens finanzjarju u EUR 1950000 għall-miżuri referuti fl-Artikolu 3 ta' dan il-Protokoll); Għall-2008, EUR 4250000 (li tikkonsisti minn EUR 2300000 f'kumpens finanzjarju u EUR 1950000 għall-miżuri referuti fl-Artikolu 3 ta' dan il-Protokoll). Il-kumpens finanzjarju għandu jkun pagabbli mhux aktar tard mit-30 ta' Settembru għall-ewwel sena (2004) u l-1 ta' Frar għal kull sena sussegwenti (2005, 2006, 2007 u 2008). Jekk iż-żidiet fl-opportunitajiet tas-sajd li hemm provvediment dwarhom fl-Artikolu 1(1) ma jkunux mogħtija, il-kontribuzzjoni finanzjarja li l-Komunità għandha tagħti lir-Repubblika tal-Guinea għandha tkun aġġustata bi proporzjon ta' l-ammont stabbilit hawn fuq. 2. Il-Gvern tar-Repubblika tal-Guinea għandu jkollu diskrezzjoni sħiħa rigward l-użu li għalih tkun użata l-kontribuzzjoni finanzjarja. 3. Il-kumpens għandu jkun imħallas f'kont speċifikat mill-Gvern tar-Repubblika tal-Guinea u miftuħ f'isem it-Teżor Pubbliku. Artikolu 3 Iż-żewġ partijiet għandhom jaqblu dwar l-għanijiet li jridu jkunu milħuqa rigward l-amministrar sostenibbli tal-ħażniet tal-ħut fl-ibħra tal-Guinea. Porzjon tal-kumpens finanzjarju li hemm provvediment dwaru fl-Artikolu 2(1) għandu jkun imwarrab għall-finanzjament tal-miżuri mmirati li jilħqu tali għanijiet, kif stabbilit fil-programm settorjali tal-Gvern u bi qbil ma' dan it-tqassim kif ġej: (fi EUR) | | 2004 | 2005 | 2006 | 2007 | 2008 | It-tittjib tat-tagħrif dwar ir-riżorsi tal-ħut u bioloġiċi fiż-żona tas-sajd tar-Repubblika tal-Guinea | 250000 | 350000 | 419835 | 419835 | 419835 | Sostenn għal sorveljanza dwar il-ħut u l-amministrazzjoni ta' l-isforzi tas-sajd | 400000 | 425000 | 557115 | 557115 | 557115 | L-organizzazzjoni tas-sajd mhux-industrijali | 175000 | 223000 | 277680 | 277680 | 277680 | Tisħieħ istituzzjonali ta' l-istrutturi tal-Ministeru tas-Sajd | 250000 | 250000 | 277680 | 277680 | 277680 | Tħeġġiġ ta' taħriġ fid-dixxiplini differenti, xjentifiċi, tekniċi u ekonomiċi, assoċċjati mas-sajd | 150000 | 152000 | 167115 | 167115 | 167115 | Kontribuzzjoni lejn u l-parteċipazzjoni mir-Repubblika tal-Guinea f'organizzazzjonijiet internazzjonali tas-Sajd | 175000 | 225000 | 250575 | 250575 | 250575 | Iż-żewġ partijiet jintrabtu li jistabbilixxu l-indikaturi li għandhom ikunu adottati għall-iskop li jkun assessjat sa liema medda l-għanijiet ta' hawn fuq ma jkunux intlaħqu. Il-miżuri u l-ammonti annwali allokati dwarhom għandhom ikunu deċiżi mill-Ministeru tas-Sajd, li għandu jinforma lill-Kummissjoni Ewropea dwarhom. Dawn l-ammonti annwali għandhom ikunu disponibbli għall-korpi kkonċernati mhux aktar tard mit-30 ta' Settembru 2004 għall-ewwel sena, u t-2 ta' Mejju fis-snin sussegwenti, u għandhom ikunu mħallsa fil-kontijiet tal-bank speċifikati mill-Ministeru tas-Sajd skond l-iskeda għall-użu tagħhom. Il-Ministeru tas-Sajd għandu jipprovdi n-numri tal-kontijiet bankarji li għandhom ikunu użati għal tali pagamenti. Mhux aktar tard minn tliet xhur wara d-data ta' l-anniversarju tad-dħul fis-seħħ ta' dan il-Protokoll, il-Ministeru tas-Sajd għandu jgħaddi lejn id-Delegazzjoni tal-Kummissjonu Ewropea rapport komprensiv dwar l-ewwel sena u rapport dettaljat għas-snin sussegwenti dwar il-medda li l-għanijiet ta' hawn fuq ikunu ġew milħuqa u fuq il-bażi ta' l-indikaturi adottati. Il-Kummissjoni Ewropea tirriserva d-dritt li titlob mill-Ministeru tas-Sajd għal xi informazzjoni addizzjonali dwar ir-riżultati u li tikkonsidra mill-ġdid il-pagamenti ikkonċernati jekk il-miżuri ma jkunux implimentati. Artikolu 4 Ir-Repubblika tal-Guinea tintrabat li tiżviluppa l-istrateġija tagħha dwar is-sorveljanza tas-sajd. Għal dan il-għan, il-Komunità Ewropea għandha tagħmel kontribuzzjoni finanzjarja lejn it-tisħieħ tas-sorveljanza ta' l-attivitajiet tas-sajd ġewwa r-Repubblika tal-Guinea billi talloka EUR 500000 fil-2004 u EUR 300000 fil-2005 għax-xiri ta' mill-anqas żewġ laneċ tas-sorveljanza. Il-Gvern tar-Repubblika tal-Guinea għandu jixtri dawn il-laneċ skond il-proċedura fis-seħħ fl-amministrazzjoni tal-Guinea, u għandu jikkonsulta lill-Kummissjoni Ewropea matul il-proċess ta' l-għażla u qabel ix-xiri ta' l-apparat. Artikolu 5 Jekk il-Komunità tonqos milli tagħmel il-pagamenti li hemm provvediment dwarhom fl-Artikoli 2 u 3, l-applikazzjoni ta' dan il-Protokoll tista' tkun sospiża. Artikolu 6 Jekk ċirkostanzi serji, bl-eċċezzjoni ta' fenomina naturali, ifixklu l-eżerċitar ta' l-attivitajiet tas-sajd fiż-żona ekonomika esklussiva tar-Repubblika tal-Guinea, il-pagament tal-kontribuzzjoni finanzjarja fir-rigward tal-perjodu li matulu s-sajd ma jkunx jista' jseħħ jista' jkun sospiż mill-Komunità Ewropea b'segwiment ta' konsultazzjonijiet bejn iż-żewġ partijiet. Il-pagament tal-kontribuzzjoni finanzjarja għandu jibda jseħħ mill-ġdid malli n-normalità tkun restawrata u wara konsultazzjonijiet bejn iż-żewġ partijiet jikkonfermaw li s-sitwazzjoni aktarx li tippermetti r-ritorn ta' l-attivitajiet tas-sajd. Artikolu 7 Iż-żewġ partijiet jintrabtu li jħeġġu għat-twaqqif ta' inpriżi konġunti bejn l-operaturi tal-Komunità u l-operaturi tal-Guinea għall-iskop ta' l-esplojtazzjoni konġunta tar-riżorsi tas-sajd fiż-żona ekonomika esklussiva tar-Repubblika tal-Guinea. Il-padruni tad-dgħajjes tal-Komunità li huma msieħba f'tali impriżi konġunti għandhom ikollhom prijorità meta l-liċenzi tas-sajd ikunu maħruġa u għandhom jibbenefikaw minn tnaqqis fil-miżati bħala għamla ta' inċentiva. Il-Gvern tar-Repubblika tal-Guinea jintrabat li jagħti l-faċilitajiet kif hemm provvediment dwar dan fil-kodiċi ta' l-investiment. B'żieda, dawk il-padruni tad-dgħajjes għandhom iħottu fil-Guinea l-ħut kollu maqbud li ma jkunx iddestinat għas-suq tal-Komunità. Artikolu 8 L-Anness ta' dan il-Ftehim bejn il-Komunità Ewropea u l-Gvern tar-Repubblika tal-Guinea dwar is-sajd 'il barra mill-kosta tal-Guinea huwa b'hekk mibdul bl-Anness ta' dan il-Protokoll Artikolu 9 Dan il-Protokoll għandu jidħol fis-seħħ fil-jum ta' l-iffirmar tiegħu. Għandu jkun japplika mill-1 ta' Jannar 2004. -------------------------------------------------- ANNESS KONDIZZJONIJIET GĦALL-EŻERĊITAR TA' L-ATTIVITAJIET TAS-SAJD MID-DGĦAJJES TAL-KOMUNITÀ FIŻ-ŻONA TAS-SAJD TAL-GUINEA 1. L-applikazzjoni għal-liċenzja u l-formalitajiet tal-ħruġ L-awtoritajiet relevanti tal-Komunità għandhom jippreżentaw lill-Ministeru tas-Sajd, via d-Delegazzjoni tal-Kummissjoni Ewropea ġewwa r-Repubblika tal-Guinea, applikazzjoni għal kull dgħajsa li tkun tixtieq li tistad permezz tal-Ftehim, mill-anqas 30 jum qabel id-data tal-bidu tal-perjodu tal-validità mitluba. L-applikazzjonijiet għandhom ikunu magħmula fuq il-formoli li huma pprovduti għal dak l-iskop mill-Ministeru tas-Sajd, li kopja tagħhom hija mhemuża hawnhekk (Appendiċi 1). Kull applikazzjoni għal-liċenzja għandha tkun akkumpanjata bil-prova tal-pagament tal-miżata għall-perjodu tal-validità tal-liċenzja u b'kopja taċ-ċertifikat tat-tunnellaġġ. Il-pagament għandu jsir fil-kont miftuh mat-Teżor Pubbliku tar-Repubblika tal-Guinea. Kull dgħajsa għandha tkun rappreżentata minn aġent ta' nazzjonalità Guineana li jkun stabbilit fir-Repubblika tal-Guinea. L-isem u l-indirizz ta' l-aġent għandhom ikunu indikati fuq l-applikazzjoni tal-liċenzja. Il-miżati għandhom jinkludu l-imposti nazzjonali u lokali kollha apparti milli t-taxxi tal-port u l-ispiża tas-servizz. Wara li l-prova tal-pagament tal-miżati tkun mogħtija, il-liċenza għandha tkun iffirmata. Din għandha tkun maħruġa mill-Ministeru tas-Sajd lill-parduni tad-dgħajsa jew lir-rappreżentati tagħhom via d-Delegazzjoni tal-Kummissjoni Ewropea fir-Repubblika tal-Guinea fi żmien 30 jum mill-wassla tal-prova tal-pagament referuta hawn fuq. Jekk il-liċenzja tkun iffirmata meta l-uffiċċju tad-Delegazzjoni tal-Kummissjoni Ewropea jkun magħluq, din għandha tintbagħat direttament lill-aġent tad-dgħajsa u kopja għandha tkun mibgħuta lid-Delegazzjoni. Dawn il-perjodi annwali li ġejjin għandhom iservu għad-determinazzjoni tat-terminu tal-validità tal-liċenzi: - l-ewwel perjodu: minn Jannar 2004 sal-31 ta' Diċembru 2004, - it-tieni perjodu: mill-1 ta' Jannar 2005 sal-31 ta' Diċembru 2005, - it-tielet perjodu: mill-1 ta' Jannar 2006 sal-31 ta' Diċembru 2006, - ir-raba' perjodu: mill-1 ta' Jannar 2007 sal-31 ta' Diċembru 2007, - il-ħames perjodu: mill-1 ta' Jannar 2008 sal-31 ta' Diċembru 2008. Il-liċenzji ma jistgħux jibdew li jkunu effettivi f'perjodu annwali wieħed u jeskadu matul il-perjodu li jkun imiss. Bis-saħħa ta' l-Artikolu 4(1) tal-Ftehim, dgħajjes li jtajru l-bandiera ta' Stat Membru tal-Komunità Ewropea jistgħu jwettqu l-attivitajiet tas-sajd fiż-żona tas-sajd tal-Guinea biss jekk ikollhom pussess ta' liċenzja tas-sajd maħruġa permezz ta' dan il-Protokoll bi qbil ma' l-arranġamenti deskritti hawn fuq. Il-liċenzji għandhom ikunu maħruġa għal dgħajsa speċifika u m'għandhomx ikunu trasferibbli. B'dana kollu, meta force majeure tkun ipprovata u bit-talba tal-Komunità, liċenzja ta' dgħajsa għandha tkun mibdula b'liċenzja ġdida għal dgħajsa oħra li l-fatturi tagħha huma simili għal dawk ta' l-ewwel dgħajsa. Il-padrun ta' l-ewwel dgħajsa għandu jibgħat il-liċenzja kkanċellata lejn il-Ministeru tas-Sajd via d-Delegazzjoni tal-Kummissjoni Ewropea fir-Repubblika tal-Guinea. Il-liċenzja l-ġdida għandha tindika: - id-data tal-ħruġ, - il-validità tal-liċenzja l-ġdida, li tkopri l-perjodu mid-data tal-wasla tad-dgħajsa bħala kambjament sad-data ta' l-iskadenza tal-liċenzja tad-dgħajsa l-mibdula. F'dan il-każ, l-ebda miżata kif stabbilita fit-tieni paragrafu ta' l-Artikolu 5 tal-Ftehim m'għandha tkun dovuta għall-perjodi mhux skaduti tal-validità. Id-dgħajsa tal-kambjament għandha tgħaddi minn spezzjoni teknika fil-port ta' Conakry kif hemm provvediment dwar dan il-paragrafu 1 tal-punt 1.1 jekk mhux diġà jkun sar dan. Il-liċenzja għandha tinżamm abbord id-dgħajsa l-ħin kollu. 1.1. Disposizzjonijiet applikabbli għad-dgħajjes tat-tkarkir 1. Kull dgħajsa għandha tkun obbligata li tirrapporta darba fis-sena lejn il-port ta' Conakry, qabel il-ħruġ tal-liċenzja, sabiex tgħaddi mill-ispezzjoni stabbilita bir-regoli u r-regolamenti preżentament fis-seħħ. L-ispezzjonijiet għandhom ikunu mwettqa esklussivament mill-persuni awtorizzati kif meħtieġ u għandhom ikunu effettwati fi żmien 24 siegħa utili mill-wasla tad-dgħajsa fil-port jekk il-wasla tkun ġiet imħabbra mill-anqas 48 siegħa bil-quddiem. Meta l-liċenzja tkun imġedda matul l-istess sena kalendarja, id-dgħajsa għandha tkun eżentata minn aktar ispezzjonijiet. L-ispejjeż ta' l-ispezzjonijiet tekniċi għandhom ikunu merfugħa mill-padruni tad-dgħajjsa u ma jistgħux jeċċedu EUR 250 għal kull dgħajsa fis-sena. 2. (a) Il-liċenzji għandhom ikunu maħruġa għal perjodi ta' tlieta, sitta jew 12-il xahar. Dawn għandhom ikunu jistgħu jiġġeddu. L-utilizzazzjoni ta' l-opportunitajiet tas-sajd mogħtija permezz ta' l-Artikolu 1 tal-Protokoll għandhom iqisu it-tul tal-validità tal-liċenzji. Liċenzji ta' kull tliet xhur għandhom jibdew mill-1 ta' Jannar, mill-1 ta' April, mill-1 ta' Lulju u mill-1 ta' Ottubru. Liċenzji ta' kull nofs-sena għandhom jibdew mill-1 ta' Jannar u mill-1 ta' Lulju. Il-liċenzji annwali għandhom jibdew mill-1 ta' Jannar. (b) Il-miżati li għandhom ikunu mħallsa mill-padruni tad-dgħajjes, espressi fi EUR/GRT, għandhom ikunu kif ġej: - għal-liċenzji annwali: dgħajjes tas-sajd għall-ħut tal-pinna: EUR 197/GRT dgħajjes għas-sajd taċ-ċefalopodi: EUR 219/GRT dgħajjes għas-sajd tal-gambli: EUR 279/GRT, - għal-liċenzji ta' kull nofs sena: dgħajjes tas-sajd għall-ħut tal-pinna: EUR 102/GRT dgħajjes għas-sajd taċ-ċefalopodi: EUR 113/GRT dgħajjes għas-sajd tal-gambli: EUR 144/GRT, - għal-liċenzji ta' kull tliet xhur: dgħajjes tas-sajd għall-ħut tal-pinna: EUR 52/GRT dgħajjes għas-sajd taċ-ċefalopodi: EUR 58/GRT dgħajjes għas-sajd tal-gambli: EUR 73/GRT. Dawn il-miżati għandhom ikunu miżjuda bi 2,5 % sa mill-2006. 1.2. Disposizzjonijiet applikabbli għad-dgħajjes tat-tonn u dgħajjes tas-sajd bil-konz tal-wiċċ Il-liċenzji għandhom jinżammu abbord il-ħin kollu; b'dana kollu, is-sajd għandu jkun awtorizzat mal-wassla tan-notifika tal-pagament bil-quddiem mibgħuta mill-Kummissjoni Ewropea lejn il-Ministeru tas-Sajd tar-Repubblika tal-Guinea. Id-dgħajjes għandhom ikunu elenkati f'lista ta' dgħajjes awtorizzati li jistadu, li għandha tkun mibgħuta lejn l-awtoritajiet tal-Guinea li huma responsabbli għall-ispezzjoni tas-sajd. Kopja ta' l-imsemmija liċenzja tista' tkun akkwistata bil-fax sakemm tkun wasslet il-liċenzja nnifisha, dik il-kopja għandha tinżamm abbord. Il-miżati annwali għandhom ikunu ta' EUR 25 kull tunnellata maqbuda fiż-żona tas-sajd tar-Repubblika tal-Guinea. Il-liċenzji għandhom ikunu maħruġa b'segwiment tal-pagament lit-Teżor Pubbliku ta' avvanz ta' EUR 2500 għad-dgħajjes li jistadu bit-tartarun għat-tonn u jiffriżawh, EUR 400 għad-dgħajjes li jistadu bil-qasba u x-xlief u EUR 1000 għad-dgħajjes tas-sajd bil-konz tal-wiċċ, ekwivalenti għall-miżati ta': - 100 tunnellata ta' tonn maqbud fis-sena fil-każ ta' dgħajjes li jistadu bit-tartarun għat-tonn u jiffriżawh, - 16 tunnellata ta' tonn maqbud fis-sena fil-każ ta' dgħajjes li jistadu bil-qasba u x-xlief, - 40 tunnellata ta' tonn maqbud fis-sena fil-każ ta' dgħajjes tas-sajd bil-konz tal-wiċċ. Il-pagament finali tal-miżati dovuti għall-perjodu tas-sajd għandu jkun ikkalkolat b'mod konġunt mill-Kummissjoni Ewropea u l-Ministeru tas-Sajd tal-Guinea fit-tmiem ta' kull sena kalendarja, billi jkunu meqjusa l-pagamenti antiċipati u l-miżati indikati hawn fuq. Din l-isqarrija għandha tkun imħejjija bl-użu ta' l-istqarrija tal-qabda bbażata fuq id-dikjarazzjonijiet tal-qbid magħmula minn kull padrun tad-dgħajsa. L-istqarrija tal-qabda għandha tkun ikkonfermata mill-istitut xjentifiku responsabbli għall-verifika ta' tali data, bħala ma huwa l-Institut de recherche pour le développement (IRD), l-Instituto Español de Oceanografía (IEO), l-Instituto Português de Investigação Marítima (IPIMAR) u il-Centre national des sciences halieutiques de Boussoura (CNSHB - dg@cnshb.org.gn). Din l-istqarrija għandha tkun mgħoddija fl-istess waqt lill-Ministeru tas-Sajd u lill-padruni tad-dgħajjes. Xi pagament addizzjonali dovut għandu jsir mill-padruni tad-dgħajjes mhux aktar tard minn 30 jum wara n-notifika ta' l-istqarrija finali, li għandu jitħallas fil-kont miftuh mit-Teżor Pubbliku tar-Repubblika tal-Guinea. B'dana kollu, meta l-ammont ta' l-istqarrija finali jkun anqas mill-ammont imsemmi hawn fuq, il-bilanċ li jirriżulta m'għandux ikunx rifuż lill-padrun tad-dgħajsa. 2. Dikjarazzjoni tal-qabda Id-dgħajjes kollha tal-Komunità awtorizzati li jistadu fl-ibħra tar-Repubblika tal-Guinea permezz tal-Ftehim għandhom jibagħtu dikjarazzjoni tal-qabda lill-Ministeru tas-Sajd u kopja tagħha lid-Delegazzjoni tal-Kummissjoni Ewropea fir-Repubblika tal-Guinea, b'konformità mal-proċeduri stabbiliti hawn taħt: - għal dgħajjes tat-tkarkir, il-qabdiet għandhom ikunu ddikjarati fuq il-bażi tal-formola mhemuża hawnhekk (l-Appendiċi 2). Dawn id-dikjarazzjonijiet għandhom ikunu mħejjija ta' kull xahar u ppreżentati mill-anqas kull tliet xhur. - għal dgħajjes li jistadu bit-tartarun għat-tonn u jiffriżawh, dgħajjes li jistadu bil-qasba u x-xlief, u dgħajjes tas-sajd bil-konz tal-wiċċ, reġistru ta' abbord għandu jkun miżmum, b'konformità ma' l-Appendiċi 3, għal kull perjodu tas-sajd li jkun seħħ fiż-żona tas-sajd tar-Repubblika tal-Guinea. Din il-formola għandha tintbgħat lill-Ministeru tas-Sajd via d-Delegazzjoni tal-Kummissjoni Ewropea fir-Repubblika tal-Guinea mhux aktar tard minn 45 jum wara t-tmiem ta' kull vjaġġ tas-sajd. Formoli tad-dikjarazzjonijiet għandhom ikunu mimlija b'mod leġibbli u ffirmati mill-kaptan tad-dgħajsa. Għandhom ikunu mimlija mid-dgħajjes kollha li jkunu akkwistaw liċenzja, anki jekk dawn ma jkunux stadu. Jekk din id-disposizzjoni ma tkunx segwita, il-Ministeru tas-Sajd jirriserva d-dritt li jissospendi l-liċenzja tad-dgħajjsa li tonqos u, fil-każ ta' rikorrenza, li jiċħad li joħroġ liċenżja ġdida lid-dgħajsa sakemm ikun hemm il-konformità ma' din il-formalità. F'dan il-każ, id-Delegazzjoni tal-Kummissjoni Ewropea fir-Repubblika tal-Guinea għandha tkun informata. Meta applikabbli, il-Kumitat Konġunt li hemm provvediment dwaru fl-Artikolu 10 tal-Ftehim għandu jikkonsidra l-każ għall-attrezzar tad-dgħajjes tas-sajd tal-Komunità b'apparat għat-trasmissjoni elettronika ta' l-informazzjoni dwar l-operazzjonijiet tas-sajd. 3. Il-ħatt tal-qabdiet Sabiex jikkontribwixxu lejn il-forniment tal-ħut lill-popolazzjoni tal-Guinea, id-dgħajjes tat-tkarkir awtorizzati li jistadu fiż-żona tas-sajd tar-Repubblika tal-Guinea huma obbligati li jniżżlu l-art 20 kilogramma mingħajr ħlas ta' ħut għal kull GRT fis-sena. Il-ħatt jista' jsir individwalment jew b'mod kollettiv, bi stqarrija dwar id-dgħajjes ikkonċernati. 4. Qabdiet sekondarji 4.1. Dgħajjes tas-sajd għall-ħut tal-pinna ma jistgħux ikollhom abbord krustaċej li jirrappreżentaw aktar minn 9 % jew ċefalopodi li jirrappreżentaw aktar minn 9 % tal-qabdiet totali fiż-żona tas-sajd tar-Repubblika tal-Guinea. Dgħajjes tas-sajd għall-ħut taċ-ċefalopodi, dawn ma jistgħux ikollhom abbord krustaċej li jirrappreżentaw aktar minn 9 % jew ħut tal-pinna u li jirrappreżentaw aktar minn 9 % tal-qabdiet totali fiż-żona tas-sajd tar-Repubblika tal-Guinea. Dgħajjes tas-sajd għall-gambli ma jistgħux ikollhom abbord ħut tal-pinna li jirrappreżentaw aktar minn 15 % jew ċefalopodi li jirrappreżentaw aktar minn 10 % tal-qabdiet totali fiż-żona tas-sajd tar-Repubblika tal-Guinea. 4.2. B'dana kollu, dawn ir-restrizzjonijiet jistgħu jkunu temporanjament misbuqa sal-livelli indikati fil-punti 5(a), 5(b) u 5(c), bil-kondizzjoni li tali qabdiet żejda jkunu rrapportati lejn l-awtoritajiet innominati mill-Ministeru tas-Sajd, li jista' jirranġa għall-qabdiet b'eċċess li jkunu miġbura sakemm id-dgħajsa tkun għadha fuq il-baħar, jew li joħroġ struzzjonijiet li dawn il-qabdiet ikunu miżmuma temporanjament bil-għan li jkunu miġbura aktar tard jew li għandhom ikunu mormija. Fl-ewwel każ, il-Ministeru għandu jistabbilixxi limitu massimu raġjonevoli ta' żmien għall-ġbir tal-qabdiet, skond l-arranġamenti li hemm provvediment dwarhom fl-Appendiċi 4. Il-qabdiet sekondarji b'eċċess ma jistgħux jinżammu abbord lil hinn minn dan il-limitu ta' żmien. 4.3. Xi eċċess tar-restrizzjonijiet indikati fil-punt 4.1 għandu jkun irraportat immedjatament lejn l-awtoritajiet imsemmija fil-punt 4.2. Meta dawn l-awtoritajiet jiddeċiedu li joħorġu struzzjonijiet għall-qabdiet sekondarji b'eċċess li jinżammu temporanjament bil-għan li jkunu miġbura f'data aktar tard, it-tieni notifika għandha tintbagħat meta l-livelli indikati fil-punti 5(a), 5(b) u 5(c) jkunu milħuqa. Dawn il-livelli m'għandhomx ikunu misbuqa fi kwalunkwe ċirkostanzi u xi qabdiet addizzjonali għandhom immedjatament ikunu mormija. B'segwiment tat-tieni notifika, l-awtoritajiet imsemmija fil-punt 4.2 jistgħu jew li jirranġaw għall-qabdiet b'eċċess li jkunu miġbura waqt li d-dgħajsa tkun għadha fuq il-baħar jew li jagħtu struzzjonijiet li għandhom ikunu mormija. B'dana kollu, il-kaptan jista' jagħżel li jħott ix-xatt ġewwa l-port tali qabdiet mingħajr ħlas. 4.4. In-notifiki msemmija fil-punti 4.2 u 4.3 għandhom isiru fuq ir-responsabbiltà tal-kaptan, billi jqis l-informazzjoni miġbura mill-osservatur abbord li jkun maħtur mill-Ministeru tas-Sajd. L-assenza abbord ta' osservatur m'għandhiex teżenta lill-kaptan mill-obbligu li jwettaq tali notifiki. 4.5. Qabdiet miġbura waqt li d-dgħajsa tkun fuq il-baħar jew li jkunu maħtuta bi qbil mal-punti 4.2 u 4.3 għandhom jingħataw mingħajr ħlas sabiex jikkontribwixxu għall-forniment tal-popolazzjoni lokali. Dawn il-qabdiet għandhom ikunu meqjusa għall-iskopijiet tat-twettieq tal-kondizzjoni, stabbiliti fil-punt 3, li 20 kilogramma ta' ħut għal kull GRT għandha tkun imniżżla l-art ta' kull sena mingħajr ħlas. 5. Rimi Ir-rimi ta' speċi tajbin għas-suq tal-ħut tal-pinna, krustaċej u ċefalopodi huwa projbit, apparti bl-awtorizzazzjoni espliċita ta' l-awtoritajiet tas-sajd tal-Guinea u meta l-qabdiet sekondarji ta' dawn l-ispeċi jkunu jilħqu l-livelli li ġejjin: (a) għad-dgħajjes tal-ħut tal-pinna, krustaċej u ċefalopodi li kull wieħed jirrappreżenta aktar minn 13,5 % tal-qabdiet totali fiż-żona tas-sajd tar-Repubblika tal-Guinea; (b) għad-dgħajjes taċ-ċefalopodi, krustaċej jirrappreżenta aktar minn 13,5 % u ħut tal-pinna li jirrappreżenta 52,5 % tal-qabdiet totali fiż-żona tas-sajd tar-Repubblika tal-Guinea; (ċ) għad-dgħajjes tal-gambli, ħut tal-pinna li jirrappreżenta 22,5 %, u ċefalopodi li jirrapreżentaw 15 % tal-qabdiet totali fiż-żona tas-sajd tar-Repubblika tal-Guinea. 6. L-ingaġġar tal-baħrin Il-padruni li jkunu ingħataw il-liċenzji għas-sajd permezz tal-Ftehim għandhom jikkontribwixxu għal taħriġ vokazzjoni ta' fuq ix-xogħol ta' ċittadini tar-Repubblika tal-Guinea, bħal ħsara tal-kondizzjonijiet u l-limiti stabbiliti hawn taħt. 6.1. Kull padrun ta' dgħajsa tat-tkarkir għandu jintrabat li jimpiega: - żewġ baħrin mill-Guinea abbord id-dgħajjes sa 200 GMT, - tliet baħrin mill-Guinea abbord id-dgħajjes ta' bejn 200 GMT u 359 GMT, - erba' baħrin mill-Guinea adbord id-dgħajjes ta' aktar minn 350 GMT. 6.2. Għal flotta ta' dgħajjes li jistadu bit-tartarun għat-tonn u jiffriżawh, sitt baħrin mill-Guinea li għandhom ikunu impjegati b'mod permanenti. 6.3. Għal-flotta ta' dgħajjes li jistadu bil-qasba u x-xlief, ħames baħrin mill-Guinea għandhom ikunu impjegati għat-tul tal-preżenza attwali tad-dgħajjes fl-ibħra tal-Guinea, b'mhux aktar minn baħri wieħed li jkun assenjat għal kull dgħajsa. 6.4. Għal dgħajjes tas-sajd bil-konz tal-wiċċ, il-padruni tad-dgħajjes għandhom jintrabtu li jimpjegaw żewġ baħrin mill-Guinea kull dgħajsa għat-tul taż-żmien tal-preżenza attwali tad-dgħajjes fl-ibħra tal-Guinea. 6.5. Il-pagi ta' dawn il-baħrin mill-Guinea għandhom ikunu stabbiliti, qabel ma l-liċenzi jkunu maħruġa, bi ftehim reċiproku bejn il-padruni tad-dgħajjes jew tar-rappreżentanti tagħhom u l-Ministeru tas-Sajd; il-pagi għandhom jitħallsu mill-padruni tad-dgħajjes u għandhom jinkludu l-kontribuzzjonijiet soċjali li għalihom il-baħri jkun suġġett (inkluża l-assigurazzjoni tal-ħajja u l-assigurazzjoni ta' kontra l-inċidenti u l-mard). Jekk il-baħrin ma jkunux ingaġġati, il-padruni tad-dgħajjes li jistadu bit-tartarun għat-tonn u jiffriżawh, dgħajjes li jistadu bil-qasba u x-xlief, u dgħajjes tas-sajd bil-konz tal-wiċċ, għandhom ikunu obbligati li jħallsu lill-Ministeru tas-Sajd somma globali ekwivalenti għall-pagi tal-baħrin mhux impjegati skond il-punti 6.2, 6.3 u 6.4. Din is-somma għandha tkun użata għat-taħriġ tal-baħrin/sajjieda fir-Repubblika tal-Guinea u għandha titħallas fil-kont speċifikat mill-Ministeru tas-Sajd. 6.6. Id-Dikjarazzjoni ta' l-ILO dwar il-Prinċipji Fundamentali u d-Drittijiet waqt ix-Xogħol huma applikabbli bħala dritt għall-baħrin li jkunu impjegati mid-dgħajjes tal-Komunità. Dan jikkonċerna partikolarment il-libertà ta' l-asoċċjazzjoni u r-rikonoxximent effettiv tad-dritt għal negozjar kollettiv, u l-eliminazzjoni tad-diskriminazzjoni fir-rigward ta' l-impieg u l-okkupazzjoni. 6.7. Il-kuntratti ta' l-impieg ta' baħrin lokali, li kopja tagħhom għandha tkun moghtija lill-firmatarji, għandhom ikunu mħejjija bejn ir-rappreżentant(i) tal-padruni tad-dgħajsa u l-baħrin u/jew it-trade unions tagħhom jew ir-rappreżentanti tagħhom b'konsultazzjoni ma' l-awtoritajiet lokali responsabbli. Dawn il-kuntratti għandhom jiggarantixxu l-koperta tas-sigurtà soċjali tal-baħrin skond kif tkun applikabbli għalihom, inkluża ta' l-assigurazzjoni tal-ħajja u l-assugurazzjoni kontra l-mard jew inċidenti. Il-kondizzjonijiet tas-salarji mogħtija lill-baħħara/sajjieda lokali m'għandhomx ikunu anqas minn dawk applikati għall-ekwipaġġi mill-Istat li jifferma l-ftehim tas-sajd u taħt l-ebda ċirkostanzi ma jistgħu jkunu anqas mill-istandards ta' l-ILO. 6.8. Meta min iħaddem tkun kumpanija lokali, il-kuntratt ta' l-impieg għandu jispeċifika l-isem tal-padrun tad-dgħajsa u l-Istat tal-bandiera. 6.9. Aktar minn hekk, il-padruni tad-dgħajjes għandhom jiggarantixxu lill-baħrin lokali li huma reklutati, kondizzjonijiet ta' l-għixien u tax-xogħol li jkunu simili għal dawk gawduti mill-baħħara tal-Komunità. 7. Osservaturi 7.1. Kull dgħajjsa tat-tkarkir għandha ttella' abbord osservatur maħtur mill-Ministeru tas-Sajd. L-osservaturi m'għandhomx normalment jibqgħu abbord għal aktar min żewġ vjaġġi konsekuttivi. 7.2. Id-dgħajjes li jistadu bit-tartarun għat-tonn u dgħajjes tas-sajd bil-konz tal-wiċċ, għandhom ikollhom abbord osservatur skond it-talba ta' l-awtoritajiet tal-Guinea. Iż-żmien li l-osservaturi jgħaddu abbord għandu jkun stabbilit mill-awtoritajiet tal-Guinea, imma, bħala regola ġenerali, m'għandux jeċċedi ż-żmien meħtieġ għat-twettieq tad-doveri tagħhom. 7.3. L-osservaturi għandhom ikunu trattati bħala uffiċjali. Huma għandhom: - josservaw l-attivitajiet tas-sajd mid-dgħajjes, - jivverifikaw il-posizzjoni tad-dgħajsa involuta fl-operazzjonijiet tas-sajd, - iwettqu kampjunar bioloġiku fil-kuntest tal-programmi xjentifiċi, - jinnotaw l-apparat użat għas-sajd, - jivverifikaw id-data tal-qabda kif irrekordjata fir-reġistru ta' abbord dwar iż-żona tal-Guinea, - jivverifikaw il-persentaġġi tal-qabdiet sekondarji u l-estimi tal-kwantitajiet ta' rimi ta' speċi ta' ħut tal-pinna, krustaċej u ċefalopodi tajbin għas-suq, - jirrapportaw id-data tas-sajd darba fil-ġimgħa peremzz tar-radju, inkluża l-kwantità ta' qabdiet u qabdiet sekondarji li jkunu abbord. Waqt li jkunu abbord, l-osservaturi għandhom: - jieħdu l-passi kollha meħtieġa sabiex jassiguraw li l-kondizzjonijiet li permezz tagħhom huma jittellgħu abbord u l-preżenza tagħhom abbord ma tkunx tinterrompi jew tfixkel l-attivitajiet tas-sajd, - jirrispettaw il-materjali u l-apparati abbord u l-konfidenzalità tad-dokumenti kollha li jappartjenu għall-imsemmija dgħajsa, - iħejju rapport ta' l-attività li għandu jkun trasmess lejn l-awtoritajiet kompetenti tal-Guinea u jibagħtu kopja lejn id-Delegazzjoni tal-Kummissjoni Ewropea. Il-kondizzjonijiet li permezz tagħhom l-osservaturi jkunu mtella' abbord għandhom ikunu mifthiema bejn il-padruni tad-dgħajjes jew l-aġenti tagħhom u l-awtoritajiet tal-Guinea. Il-pagi u l-kontribuzzjonijiet ta' l-assigurazzjoni soċjali tagħhom għandhom ikunu mħallsa mill-Ministeru tas-Sajd. Il-padruni tad-dgħajjes, permezz ta' l-aġenti tagħhom, għandhom iħallsu lill-Centre national de surveillance et de protection des pêches, EUR 15 kull jum li l-osservatur ikun għadda abbord id-dgħajsa tat-tkarkir u EUR 10 kull jum li l-osservatur ikun għadda abbord id-dgħajjes li jistadu bit-tartarun għat-tonn u jiffriżawh, jew id-dgħajjes tas-sajd bil-konz tal-wiċċ. Il-padruni tad-dgħajjes li ma jkunux jistgħu jtellgħu osservaturi abbord jew li jniżżluhom f'port tal-Guiniea kif mifthiem bi qbil komuni ma' l-awtoritajiet tal-Guinea, għandhom jagħmlu tajjeb għall-ispiża tat-teħid abbord ta' l-osservaturi u wkoll sabiex dawn jinżlu l-art. Jekk l-osservatur ma jkunx preżenti fil-ħin u fil-post mifthiem u matul it-12-il siegħa li jsegwu dak il-ħin mifthiem, il-padruni tad-dgħajjes għandhom awtomatikament ikunu eżonorati mill-obbligi tagħhom li jtellgħu abbord l-osservatur. 8. Spezzjoni u monitoraġġ Kwalunkwe dgħajsa tas-sajd tal-Komunità fiż-żona tas-sajd tar-Repubblika tal-Guinea għandha tippermetti abbord uffiċjal tar-Repubblika tal-Guinea li jkun responsabbli għal spezzjonijiet u l-monitoraġġ u għandhom jgħinuh fit-twettieq tad-doveri tiegħu. Dan l-uffiċjal ma jistax jibqa' abbord għal aktar milli huwa meħtieġ sabiex iwettaq il-verifika tal-qabdiet b'verifiki każwali u għal xi spezzjoni oħra li tirrigwardja l-attivitajiet tas-sajd. 9. Iż-żoni tas-sajd 9.1. Id-dgħajjes kollha referuti fl-Artikolu 1 tal-Protokoll għandhom ikunu awtorizzati li jistadu bl-ibħra lil hinn minn 10 mili nawtiċi, inklużi d-dgħajjes bil-qasba u x-xlief għall-iskop li jakkwistaw il-lixka ħajja. 9.2. Ir-Repubblika tal-Guinea tintrabat li tinkorpora fil-pjan tas-sajd tagħha għas-sena 2004 u għas-snin sussegwenti, matul il-perjodu tal-validità ta' dan il-Protokoll, disposizzjoni li tirriserva għall-flotta mhux-industrijali tal-Guinea ż-żona tas-sajd bejn il-kosta u l-isobath ta' 20 metru, u, meta dan l-isobath ikun milħuq f'anqas minn 12-il mil mill-kosta, iż-żona ta' bejn il-kosta u 12-il mil nawtiku mill-kosta. Sabiex tkun evitata diskriminazzjoni kontra l-Komunità, din id-disposizzjoni għandha tkun applikabbli għall-flotta tal-Komunità meta din tkun applikata għall-flotot industrijali kollha mingħajr ebda eċċezzjoni. Ir-Repubblika tal-Guinea għandha tinnotifika lill-Kummissjoni xahar bil-quddiem bid-data ta' l-applikazzjoni ta' din il-miżura. Sa tali data, iż-żona tas-sajd tal-flotta tal-Komunità għandha tkun dik definita fil-punt 9.1. 10. Ix-xbieki minimi awtorizzati Id-daqs minimu tat-toqob tax-xbieki awtorizzat għat-tkarkir (ix-xibka mhux totalment estiża) għandu jkun: - 40 mm għall-gambli, - 70 mm għaċ-ċefalopodi, - 70 mm għall-ħut tal-pinna, - 16 mm għas-sajd bil-lixka ħajja u u bix-xbieki tal-konz. Dawn il-qisien tax-xbieki għandhom ukoll ikunu applikabbli għat-tkarkir użat fis-sajd bil-paranki mal-ġenb tad-dgħajsa. 11. Id-dħul u l-ħruġ miż-żona Id-dgħajjes kollha tal-Komunità li jkollhom l-intenzjoni li jidħlu jew li jħallu ż-żona tas-sajd tar-Repubblika tal-Guinea għandhom jinnotifikaw l-istazzjon tar-radju tal-Centre national de surveillance des pêches (CNSP) dwar dan mill-anqas tmin sigħat bil-quddiem. Huma għandhom jikkomunikaw id-data u l-ħin u l-posizzjoni tagħhom kull darba li jidħlu u jħallu ż-żona tas-sajd tar-Repubblika tal-Guinea. Il-call sign u l-frekwenzi operattivi għandhom ikunu komunikati lejn il-padruni tad-dgħajjes mill-CNSP fil-waqt meta tkun maħruġa l-liċenzja. Fil-każi meta din il-komunikazzjoni bir-radju ma tistax tkun użata, id-dgħajjes jistgħu jużaw mezzi alternativi, bħal ma hija l-fax (CNSP: 224-41 36 60 jew il-Ministeru tas-sajd: 224-41 43 10) jew e-mail (cnsp94_gn@yahoo.fr). 12. It-tlugh abord tad-dgħajjes 12.1. Id-Delegazzjoni tal-Kummissjoni Ewropea fir-Repubblika tal-Guinea għandha tkun innotifikata fi żmien 48 siegħa b'xi tlugh abbord fi ħdan iż-żona tas-sajd tar-Repubblika tal-Guinea, fuq dgħajjsa li ttajjar il-bandiera ta' Stat Membru tal-Komunità u li topera skond dan il-Ftehim jew xi Ftehim konkluż bejn il-Komunità u pajjiż terz u għandha fl-istess waqt tirċievi rapport qasir dwar iċ-ċirkostanzi u r-raġunijiet li jkunu wasslu għal tali tlugħ. 12.2. Fil-każ ta' dgħajjes awtorizzati li jistadu fl-ibħra tal-Guinea, qabel ma xi miżuri jkunu kkunsidrati li jirrigwardjaw lill-kaptan jew lill-ekwipaġġ tad-dgħajjes jew xi azzjoni li tirrigwardja t-tagħbija u l-apparat ta' dgħajsa, apparti minn dawk sabiex jissalvagwardjaw l-evidenza relatata mal-ksur preżenti, laqgħa ta' konsultazzjoni għandha tkun miżmuma, fi żmien 48 siegħa mill-wassla ta' tali informazzjoni, bejn id-Delegazzjoni tal-Kummissjoni Ewropea, il-Ministeru tas-Sajd u l-awtoritajiet ta' l-ispezzjoni, possibbilment li jkun hemm preżenti wkoll rappreżentant ta' l-Istat Membru kkonċernat. Fil-laqgħa, il-partijiet għandhom jagħmlu skambju ta' xi dokumentazzjoni jew informazzjoni relevanti, partikolarment id-data awtomatikament irreġistrata li turi l-posizzjonijiet tad-dgħajsa waqt il-vjaġġ sal-waqt tat-tlugħ abbord, sabiex jgħinu fil-kjarifika taċ-ċirkostanzi u sabiex ikunu stabbiliti l-fatti. Il-padruni tad-dgħajjes jew ir-rappreżentanti tagħhom għandhom ikunu infurmati bl-eżitu tal-laqgħa u ta' xi miżuri li jirriżultaw mit-tlugħ abbord. 12.3. Qabel ma jkunu mibdija l-proċediment legali, sforz għandu jsir sabiex ikun riżolt il-ksur preżunt permezz tal-proċedura tal-kompromess. Din il-proċedura għandha tispiċċa mhux aktar tard minn tlett ijiem utili wara li jkun seħħ it-tlugħ abbord. 12.4. Jekk il-każ ma jkunx riżolt permezz ta' kompromess, u għalhekk ikun imressaq quddiem korp ġudizzjarju kompetenti, garanzija bankarja pagabbli mill-padrun tad-dgħajsa għandha tkun stabbilita mill-awtorità relevanti fi żmien 48 siegħa wara l-konklużjoni tal-proċedura tal-kompromess, sakemm ikun hemm deċiżjoni legali. L-ammont ta' garanzija m'għandux jeċċedi l-ammont tal-multa stabbilit skond il-leġislazzjoni nazzjonali għall-preżunt ksur f'dak il-każ. Il-garanzija bankarja għandha tingħata lura lill-padrun tad-dgħajsa mill-awtorità relevanti la darba l-każ ikun imwettaq mingħajr ebda rikriminazzjoni tal-kaptan jew tad-dgħajsa kkonċernata. 12.5. Id-dgħajsa u l-ekwipaġġ għandhom ikunu rilaxxati jekk: - fit-tmiem tal-laqgħa tal-konsultazzjoni, jekk il-fatti stabbiliti jippermettu, jew - la darba l-obbligi li jirriżultaw permezz tal-kompromess ikunu ġew imwettqa, jew - la darba l-garanzija bankarja tkun iddepositata mill-padrun tad-dgħajsa (proċedimenti legali). -------------------------------------------------- APPENDIĊI 1 +++++ TIFF +++++ +++++ TIFF +++++ +++++ TIFF +++++ -------------------------------------------------- APPENDIĊI 2 +++++ TIFF +++++ -------------------------------------------------- APPENDIĊI 3 +++++ TIFF +++++ -------------------------------------------------- APPENDIĊI 4 ARRANĠAMENTI GĦALL-ĠBIR TAL-QABDIET 1. L-awtoritajiet tal-Guinea għandhom jagħmlu lanċa disponibbli (minn hawn 'il quddiem referuta bħala l-lanċa tal-ġbir) sabiex ikunu jistgħu jiġbru l-qabdiet tad-dgħajjes tas-sajd li joperaw fiż-ŻEE tal-Guinea u li għandhom jinħattu fil-Guinea. 2. Il-lanċa tal-ġbir għandha tiġbor il-qabiet sekondarji li jkunu b'eċċess, u l-qabdiet mhux intiżi għas-suq tal-Komunità, tad-dgħajjes tas-sajd li jtajru l-bandiera ta' Stat Membru tal-KE, b'konformità mal-punt 4 ta' l-Anness. 3. Il-laneċ tal-ġbir għandhom ikunu mgħammra u ffinanzjati mill-Gvern tar-Repubblika tal-Guinea. 4. Meta l-awtoritajiet tal-Guinea jiddeċiedu li jiġbru l-qabdiet, kif referut fil-punt 2, li jkunu ġew irraportati mid-dgħajjes tal-Komunità bi qbil mal-punt 4.2 jew 4.3 ta' l-Anness, huma għandhom jinnotifikaw lill-kaptan bil-limitu ta' ħin massimu li fih il-ġabra għandha tkun imwettqa. 5. Il-kaptan tad-dgħajsa tal-Komunità għandu jipproponi lill-awtoritajiet tal-Guinea l-lokalità, id-data u l-medda ta' ħin għat-trasferiment tal-qabdiet. Din id-data u l-medda ta' ħin għandha tippermetti lil-lanċa tal-ġbir li tilħaq il-post indikat fil-ħin miftiehem bejn iż-żewġ partijiet. 6. Fil-ħin tat-trasferiment, il-persuna inkarigata mil-lanċa tal-ġbir għandha toħroġ irċevuta li tindika l-kwantitajiet trasferiti, kif ukoll il-ħin u l-post tat-trasferiment. 7. L-ispejjeż tal-ġbir għandhom ikunu merfugħa mill-Guinea. L-ispiża tal-ħażna abbord tal-ħut li għandu jkun trasferit għandha tkun merfugħa mill-padrun tad-dgħajsa. 8. Il-ħut ittrasferit għandu jkun użat sabiex iforni s-suq bil-għan li tkun imsaħħa s-sigurtà ta' l-ikel. 9. Iż-żewġ partijiet, li jaġixxu fuq proposta mill-Gvern tar-Repubblika tal-Guinea, għandhom jiddefinixxu l-arranġamenti tekniċi, li għandhom ikunu ikkomunikati lill-parduni tad-dgħajjes, malajr kemm jista' jkun possibbli. --------------------------------------------------